EU ดีล “สหรัฐ” ส่งก๊าซเพิ่ม 1.5 หมื่นล้านลบ.ม. หวังลดพึ่งรัสเซีย
EU ลงนามข้อตกลงก๊าซกับสหรัฐ ให้สหรัฐส่งมอบก๊าซธรรมชาติเหลวเพิ่มเติม อย่างน้อย 1.5 หมื่นล้านลบ.ม. ภายในสิ้นปีนี้ หวังลดการพึ่งพารัสเซีย
EU ลงนามข้อตกลงก๊าซกับสหรัฐ ให้สหรัฐส่งมอบก๊าซธรรมชาติเหลวเพิ่มเติม อย่างน้อย 1.5 หมื่นล้านลบ.ม.ภายในสิ้นปีนี้ หวังลดการพึ่งพารัสเซีย
25 มี.ค. 2565

ผู้สื่อข่าวรายงานว่า สหรัฐและสหภาพยุโรป (EU) ประกาศบรรลุข้อตกลงสำคัญในการส่งมอบก๊าซธรรมชาติเหลว (LNG) เพื่อมุ่งลดการพึ่งพาพลังงานจากรัสเซีย
โดยรายงานระบุว่า ข้อตกลงดังกล่าวจะทำให้สหรัฐส่งมอบก๊าซธรรมชาติเหลวเพิ่มเติมแก่ EU อย่างน้อย 1.5 หมื่นล้านลูกบาศก์เมตรภายในสิ้นปีนี้
ขณะเดียวกัน EU ระบุว่า จะลดการใช้ก๊าซจากรัสเซียเพื่อตอบโต้ต่อการที่รัสเซียบุกโจมตียูเครน ซึ่งหมายถึงจะมีการนำเข้าจากชาติอื่น ๆ เพิ่มขึ้นและผลิตพลังงานหมุนเวียนมากขึ้น
อนึ่ง ข้อตกลงดังกล่าวประกาศขึ้นในระหว่างการเดินทางเยือนกรุงบรัสเซลส์ของประธานาธิบดีโจ ไบเดน แห่งสหรัฐ โดยรัสเซียเป็นผู้จัดหาพลังงานรายใหญ่ของยุโรป และการทำสงครามกับยูเครนส่งผลให้ราคาพลังงานทะยานแตะระดับสูงสุดเป็นประวัติการณ์